勝猛顧鄉舍，慨然曰：「今則吾屬玉碎之日，勉之！莫使身名空垂後世！」時薄霧起，勝猛乃命鄉舍領銃手守柵，自引精卒潛出，繞出黑田軍側，叱咤呼嘯，斬黑田氏卒數百人。黑田軍猝遭襲，大駭，辟易百步，無敢仰視者。黑田長政大怒，遣銃將菅六之助擊之。霧散，勝猛先士卒合陣，卒為流彈所中，臂創甚，乃徐退。黑田、細川等為之氣奪。